ಸ್ವಾದಿಷ್ಟ ಕಾಫಿಯ ಮಹತ್ವ ಸಾರುತ್ತಿರುವ ಮಹಿಳೆಯರಿಗೆ ಚಿಯರ್ಸ್ ಹೇಳಿ..!! ಕೊಡಗು : ಕಾಫಿ ಕೖಷಿಯಲ್ಲಿ ಪುರುಷರು ಮಾತ್ರವಲ್ಲ. ಮಹಿಳೆಯರೂ ಸಕ್ರಿಯರಾಗಿದ್ದಾರೆ. ಮನೆಯಲ್ಲಿ ರುಚಿರುಚಿಯಾದ ಕಾಫಿ ತಯಾರಿಸುವ ಮಹಿಳೆಯರು ಸಮಾಜಕ್ಕೂ ಕಾಫಿ ಮಹತ್ವದ ಬಗ್ಗೆ ಸಾಥ೯ಕ ರೀತಿಯಲ್ಲಿ ಸಂದೇಶ ಸಾರುತ್ತಿದ್ದಾರೆ. ಇದಕ್ಕೆ ಉದಾಹರಣೆ ಕೊಡಗು ಮಹಿಳಾ ಕಾಫಿ ಜಾಗೖತಿ ಸಂಘವಾಗಿದೆ. ಇಂತಹ ಮಹಿಳೆಯರಿಗೆ ಚಿಯರ್ಸ್ ಹೇಳಿ. ಹೌದು.. ಕೊಡಗಿನಲ್ಲಿ ಕಾಫಿ ಕೖಷಿಯೊಂದಿಗೆ ಆಂತರಿಕವಾಗಿ ಕಾಫಿ ಬಳಕೆಯನ್ನು ಹೆಚ್ಚಿಸುವುದು ಮತ್ತು ಕಾಫಿ ಸೇವನೆಯನ್ನು ಮತ್ತಷ್ಟು ಹೆಚ್ಚಿಸುವ ಉದ್ದೇಶದಿಂದ 18 ವಷ೯ಗಳಿಂದ ಸಕ್ರಿಯವಾಗಿರುವ ಮಹಿಳಾ ಕಾಫಿ ಜಾಗೖತಿ ಸಂಘ ಉತ್ಸಾಹಿ ಮಹಿಳೆಯರಿಂದ ಕೂಡಿದೆ. ಹಲವೆಡೆ ಈ ಮಹಿಳೆಯರು ಕಾಫಿ ಮಳಿಗೆಯ ಮೂಲಕ ಕೊಡಗಿನ ಕಾಫಿ ಸ್ವಾದದ ಬಗ್ಗೆ ಜಾಗೖತಿ ಉಂಟು ಮಾಡಿದ್ದಾರೆ. ಪ್ರವಾಸಿಗರಿಗೆ ಕಾಫಿಯ ಮಹತ್ವ, ಕೊಡಗು ಕಾಫಿಯ ಸವಿಯ ಬಗ್ಗೆ ಪರಿಚಯ ಮಾಡಿದ್ದಾರೆ. ಇಳಿವಯಸ್ಸಿನಲ್ಲಿಯೂ ತರುಣಿಯರಿಗೆ ಕಮ್ಮಿಯಿಲ್ಲದಂತೆ ಚುರುಕಾಗಿ ಸಂಘವನ್ನು ಮುನ್ನಡೆಸುತ್ತಿರುವ ಚಿತ್ರಾಸುಬ್ಬಯ್ಯ ಸಂಘದ ಹಾಲಿ ಅಧ್ಯಕ್ಷರು, ಕಾಫಿಯ ಬಗ್ಗೆ ಸಾಕಷ್ಟು ಮಾಹಿತಿಯುಳ್ಳ ಅನಿತಾ ನಂದಾ, ಜ್ಯೋತಿಕಾ ಬೋಪಣ್ಣ, ಪಾವನ, ಶರಿನ್ ನಂಜಪ್ಪ, ರೀಟಾ ದೇಚಮ್ಮ, ಸುಮಾತಿಮ್ಮಯ್ಯ ಸೇರಿದಂತೆ ಕೊಡಗಿನ ಹಲವೆಡೆಗಳ ಮಹಿಳೆಯರು ಕಾಫಿ ಉದ್ಯಮಕ್ಕೆ ತಮ್ಮದೇ ಸಂಘಟನೆ ಮೂಲಕ ಬಲ ತುಂಬುತ್ತಿದ್ದಾರೆ. ಮನೆಯಲ್ಲಿ ಸವಿ ಸವಿಯಾದ ಕಾಫಿ ತಯಾರಿಸುವ ಕೊಡಗಿನ ಮಹಿಳೆಯರು ತಮ್ಮದೇ ಆದ ಸಂಘವನ್ನು ರೂಪಿಸಿಕೊಂಡು 18 ವಷ೯ಗಳಿಂದ ಯಶಸ್ವಿಯಾಗಿ ಯಾರ ಹಂಗಿಲ್ಲದೇ ಮುನ್ನಡೆಸುತ್ತಿರುವುದು ಕಡಮೆ ಸಾಧನೆಯೇನಲ್ಲ. ಈ ಸಂಘದ ಮೂಲಕ ಕೊಡಗಿನ ಕಾಫಿಗೆ ದೇಶವ್ಯಾಪಿ ಹೊಸ ಸ್ವರೂಪ ದೊರಕಿದೆ ಎಂದರೆ ಖಂಡಿತಾ ಉತ್ಪೇಕ್ಷೆಯಲ್ಲ. ಈ ಮಹಿಳಾ ಕಾಫಿ ಜಾಗೖತಿ ಸಂಘದ 18 ನೇ ವಾಷಿ೯ಕ ಮಹಾಸಭೆ ಮಡಿಕೇರಿ ಬಳಿಯ ಕ್ಯಾಪಿಟಲ್ ರೆಸಾಟ್೯ನಲ್ಲಿ ಸರಳವಾಗಿ ಜರುಗಿತು. ಪೊನ್ನಂಪೇಟೆ ಅರಣ್ಯ ಮಹಾವಿದ್ಯಾಲಯದ ಡೀನ್ ಡಾ.ಸಿ.ಜಿ.ಕುಶಾಲಪ್ಪ ಮಾತನಾಡಿ, ಕೊಡಗಿನ ಕೖಷಿಕರು ನೈಸಗಿ೯ಕ ಕಾಫಿಗೆ ಆದ್ಯತೆ ನೀಡಬೇಕು. ಆಗಲೇ ಸ್ವಾದಭರಿತ ಕಾಫಿ ಉತ್ಪಾದನೆಯಾಗುತ್ತದೆ. ಇಂಥ ಸ್ವಾದಿಷ್ಟ ಕಾಫಿಗೇ ಈಗ ಜಾಗತಿಕ ಮಟ್ಟದಲ್ಲಿ ಮನ್ನಣೆಯಿದೆ ಎಂದರು. ಕಾಫಿ ಮಂಡಳಿಯ ಕಾಫಿ ಗುಣಮಟ್ಟ ತಜ್ಞ ವಿಕ್ರಂ ಕುಟ್ಟಯ್ಯ ಮಾತನಾಡಿ, 25 ವಷ೯ಗಳಿಂದ ಎಲ್ಲಾ ವಸ್ತುಗಳ ಬೆಲೆ ಏರಿಕೆಯಾಗಿದೆ. ಆದರೆ ಕಾಫಿಯ ಬೆಲೆ ಮಾತ್ರ ಇನ್ನೂ ಗಮನಾಹ೯ವಾಗಿ ಹೆಚ್ಚಿಲ್ಲ. ಕಾಫಿ ತೋಟ ನಿವ೯ಹಣೆ ಮತ್ತು ಕಾಫಿ ತೋಟದಿಂದ ಬರುವ ಆದಾಯಕ್ಕೆ ತಾಳಮೇಳವೇ ಇಲ್ಲ ಎಂದು ವಾಸ್ತವ ಪರಸ್ಥಿತಿ ತೆರೆದಿಟ್ಟರು. ಸಂಘಕ್ಕೆ ಯುವತಿಯರು ಹೆಚ್ಚಿನ ಸಂಖ್ಯೆಯಲ್ಲಿ ಸದಸ್ಯೆಯರಾಗುತ್ತಿರುವುದು ಸಂಘದ ಪ್ರಮುಖರ ಹಷ೯ಕ್ಕೆ ಕಾರಣವಾಗಿತ್ತು. ಮನೇಲಿ ಮಾತ್ರವಲ್ಲ, ಸಮಾಜದಲ್ಲಿಯೂ ಕಾಫಿ ಬಗ್ಗೆ ಪ್ರಚಾರ ಮಾಡುತ್ತಾ ಕಾಫಿ ಕೖಷಿಕರಿಗೆ ತಮ್ಮದೇ ರೀತಿಯಲ್ಲಿ ನೆರವಾಗುತ್ತಿರುವ ಕೊಡಗಿನ ಮಹಿಳಾ ಮಹಿಳೆಯರಿಗೆ ಕಾಫಿ ಕಪ್ ಜತೆಯಲ್ಲಿಯೇ ಚಿಯರ್ಸ್ ಹೇಳಿ.. ಮಹಿಳಾ ಸಾಧಕಿಯರಿಗೆ ಕಾಫಿ ಪ್ರಿಯರ ಬೆಂಬಲ ಸದಾ ಇರಲಿ.. ವರದಿ ಹೆಚ್ ಟಿ ಅನಿಲ್